### NN 79/2024 (3.7.2024.), Pravilnik o izmjenama i dopunama Pravilnika o vrstama naknada za obavljanje poslova propisanih Zakonom o provedbi ovrhe na novčanim sredstvima

MINISTARSTVO FINANCIJA

1338

Na temelju članka 22. stavka 9. i članka 24. stavka 8. Zakona o provedbi ovrhe na novčanim sredstvima (»Narodne novine«, br. 68/18., 2/20., 46/20., 47/20., 83/20. i 133/20.) i Odluke Ustavnog suda U-II-3895/2023 od 23. travnja 2024. godine (»Narodne novine«, br. 54/24), ministar financija donosi

PRAVILNIK

O IZMJENAMA I DOPUNAMA PRAVILNIKA O VRSTAMA NAKNADA ZA OBAVLJANJE POSLOVA PROPISANIH ZAKONOM O PROVEDBI OVRHE NA NOVČANIM SREDSTVIMA

Članak 1.

U Pravilniku o vrstama naknada za obavljanje poslova propisanih Zakonom o provedbi ovrhe na novčanim sredstvima (»Narodne novine« br., 71/18. i 155/22.) u članku 1. stavku 1. brišu se riječi: »način određivanja«.

Članak 2.

Naziv glave II. mijenja se i glasi: »NAKNADE«.

Članak 3.

Naziv glave III. mijenja se i glasi: »NAKNADE ZA PROVEDBU OVRHE NA NOVČANIM SREDSTVIMA TE ZA PROMJENU I DAVANJE PODATAKA IZ OČEVIDNIKA I JEDINSTVENOG REGISTRA RAČUNA«.

Članak 4.

U članku 3. iza stavka 3. dodaje se stavak 4. koji glasi:

»(4) Visine naknada iz ovoga članka određene su u Prilogu 1. koji je sastavni dio ovog Pravilnika.«.

Članak 5.

Članak 4. mijenja se i glasi:

»(1) Agencija ima pravo obračunati naknadu za uvid, preuzimanje i davanje podataka iz Jedinstvenog registra računa.

(2) Naknadu iz stavka 1. ovoga članka snosi podnositelj zahtjeva.

(3) Visine naknada iz ovoga članka određene su u Prilogu 2. koji je sastavni dio ovoga Pravilnika.«.

Članak 6.

Članak 5. mijenja se i glasi:

»Ministar financija određuje visinu naknada iz ovoga Pravilnika.«.

Članak 7.

U članku 6. stavku 1. riječi »cjeniku Agencije« mijenjaju se riječima: »Prilogu 1. iz članka 3. ovog Pravilnika«.

Iza stavka 3. dodaje se stavak 4. koji glasi:

»(4) Naknada iz članka 4. ovoga Pravilnika određuje se prema Prilogu 2. iz članka 4. ovog Pravilnika, a visina naknade ovisi o vrsti usluge i načinu davanja odnosno preuzimanja podataka, odnosno ovisno o tome daju li se podaci u elektroničkom ili papirnatom obliku, putem web ili on-line servisa Agencije, ili putem mobilnih mreža.«.

Članak 8.

U članku 8. stavku 1. riječi: »cjeniku Agencije« zamjenjuju se riječima »Prilogu 1. ovoga Pravilnika«.

U stavku 5. podstavku 5. riječi: »cjeniku Agencije« zamjenjuju se riječima »Prilogu 1. ovoga Pravilnika«.

Članak 9.

U članku 9. stavku 3. podstavku 2. iza riječi: »uređaju« brišu se riječi: »izdane od Agencije. Naknadu za certifikate korisnik plaća sukladno Cjeniku Agencije.«.

Članak 10.

Ovaj Pravilnik objavit će se u »Narodnim novinama«, a stupa na snagu dana 7. srpnja 2024.

Klasa: 011-01/24-04/8

Urbroj: 513-06-03-24-9

Zagreb, 25. lipnja 2024.

Potpredsjednik
 Vlade Republike Hrvatske
 i ministar financija
 dr. sc. Marko Primorac, v. r.

PRILOG 1.

NAKNADE SUKLADNO ČLANKU 22. STAVKA 9. ZAKONA

|  |  |  |  |
| --- | --- | --- | --- |
|  | Opis naknade | Osnovica za obračun | Iznos naknade u eurima |
| I. | Naknada za provedbu osnove za plaćanje iz članka 22. stavaka 1. i 3. Zakona o provedbi ovrhe na novčanim sredstvima | | |
| I.1. | Vrijednost predmeta spora od 0,01 – 26,54 eura | osnova za plaćanje | 6,64 |
| I.2. | Vrijednost predmeta spora od 26,55 – 132,72 eura | osnova za plaćanje | 9,29 |
| I.3. | Vrijednost predmeta spora od 132,73 – 663,61 eura | osnova za plaćanje | 19,91 |
| I.4. | Vrijednost predmeta spora od 663,62 – 1.327,23 eura | osnova za plaćanje | 53,09 |
| I.5. | Vrijednost predmeta spora od 1.327,24 – 13.272,28 eura | osnova za plaćanje | 132,72 |
| I.6. | Vrijednost predmeta spora od 13.272,29 – 66.361,40 eura | osnova za plaćanje | 265,45 |
| I.7. | Vrijednost predmeta spora od 66.361,41 eura i više | osnova za plaćanje | 663,61 |
| II. | Vraćanje osnove za plaćanje ovršeniku ili ovrhovoditelju | osnova za plaćanje | 6,64 |
| III. | Izmjena podataka u Očevidniku po zahtjevu ovrhovoditelja ili banke | | |
| III.1. | Izmjena računa ovrhovoditelja i izmjena poziva na broj primatelja | |  |
| III.1.1. | Izmjena podataka po zahtjevu  – izmjena računa ovrhovoditelja  – izmjena poziva na broj primatelja | osnova za plaćanje | 2,65 |
| III.1.2. | Izmjena podataka po zahtjevu uz koji je dostavljena datoteka s podacima za izmjenu prema propisanom formatu  – izmjena računa ovrhovoditelja  – izmjena poziva na broj primatelja | slog | 1,00 (minimalno 29,86 za obradu jedne datoteke) |
| III.1.3. | Izmjena broja računa ovrhovoditelja automatskom obradom na temelju podataka upisanih u Jedinstvenom registru računa | osnova za plaćanje | 1,00 |
| III.2. | Izmjena ovrhovoditelja iz osnove za plaćanje | osnova za plaćanje | 6,64 |
| III.3. | Izvješćivanje podnositelja na njegov zahtjev o osnovama za plaćanje u odnosu na koje zahtjev za izmjenom ovrhovoditelja nije moguće provesti ili je zahtjev nepodoban za postupanje: | | |
| III.3.1. | – na papiru | osnova za plaćanje | 2,65 |
| III.3.2. | – u elektroničkom formatu (datoteka) | slog | 0,27 |
| IV. | Provedba postupka izmjene podataka koji se odnose na postupanje s primanjima i naknadama izuzetim od ovrhe i dostavljanje obavijesti sukladno propisima po zahtjevu banke ovršenika | | |
| IV.1. | Izmjena podatka o broju posebnog računa ovršenika iz članka 212. Ovršnog zakona po zahtjevu banke te dostavljanje obavijesti ovršeniku i uplatitelju primanja | primanje/naknada | 2,65 |
| IV.2. | Izmjena podatka o broju posebnog računa ovršenika iz članka 212. Ovršnog zakona po zahtjevu banke, dostavljanje obavijesti ovršeniku i uplatitelju primanja, uz kreiranje elektroničkih poruka za razmjenu podataka između banke i Fine | primanje/naknada | 6,64 |
| V. | Podaci, potvrde i preslike dokumentacije iz Očevidnika | | |
| V.1. | Podaci i potvrde na papiru – preuzimanje na šalteru | |  |
| V.1.1. | Očevidnik redoslijeda osnova za plaćanje na zahtjev ovršenika | dokument | bez naknade |
| V.1.2. | Očevidnik redoslijeda osnova za plaćanje s podacima o tražbinama ovrhovoditelja fizičke osobe | dokument | bez naknade |
| V.1.3. | Očevidnik redoslijeda osnova za plaćanje s podacima o tražbinama ovrhovoditelja pravne osobe | dokument | 2,65 |
| V.1.4. | Specifikacija naplate osnove za plaćanje na zahtjev ovršenika | dokument | bez naknade |
| V.1.5. | Specifikacija naplate osnove za plaćanje na zahtjev ovrhovoditelja fizičke osobe | dokument | bez naknade |
| V.1.6. | Specifikacija naplate osnove za plaćanje na zahtjev ovrhovoditelja pravne osobe | dokument | 2,65 |
| V.1.7. | Potvrda o blokadi računa i novčanih sredstava | dokument | bez naknade |
| V.1.8. | Očevidnik dana blokade | dokument | bez naknade |
| V.1.9. | Ostale potvrde o podacima iz Očevidnika | dokument | 2,65 |
| V.1.10. | Potvrde po zahtjevu ovršenika ili ovrhovoditelja na engleskom jeziku | dokument | 9,95 |
| V.2. | Podaci i potvrde u elektroničkom obliku (.pdf) | |  |
| V.2.1. | Očevidnik redoslijeda osnova za plaćanje na zahtjev ovršenika | dokument | bez naknade |
| V.2.2. | Očevidnik redoslijeda osnova za plaćanje s podacima o tražbinama ovrhovoditelja fizičke osobe | dokument | bez naknade |
| V.2.3. | Očevidnik redoslijeda osnova za plaćanje s podacima o tražbinama ovrhovoditelja pravne osobe | dokument | 1,33 |
| V.2.4. | Specifikacija naplate osnove za plaćanje na zahtjev ovršenika | dokument | bez naknade |
| V.2.5. | Specifikacija naplate osnove za plaćanje na zahtjev ovrhovoditelja fizičke osobe | dokument | bez naknade |
| V.2.6. | Specifikacija naplate osnove za plaćanje na zahtjev ovrhovoditelja pravne osobe | dokument | 1,33 |
| V.2.7. | Potvrda o blokadi računa i novčanih sredstava | dokument | bez naknade |
| V.2.8. | Očevidnik dana blokade | dokument | bez naknade |
| V.2.9. | Ostale potvrde o podacima iz Očevidnika | dokument | 1,33 |
| V.2.10. | Potvrde po zahtjevu ovršenika ili ovrhovoditelja na engleskom jeziku | dokument | 2,65 |
| V.3. | Preuzimanje podataka u elektroničkom obliku datotekom (.csv, .txt, .xlsx) |  |  |
| V.3.1. | – do 1 000 slogova u datoteci | slog | 0,27 (minimalno 27,21 po datoteci) |
| V.3.2. | – od 1 001 do 5 000 slogova u datoteci | slog | 0,14 |
| V.3.3. | – više od 5 000 slogova u datoteci | slog | 0,07 |
| V.4. | Preslike dokumentacije |  |  |
| V.4.1. | – na papiru, po zahtjevu ovršenika | stranica | bez naknade |
| V.4.2. | – na papiru, po zahtjevu ovrhovoditelja fizičke osobe | stranica | bez naknade |
| V.4.3. | – na papiru, po zahtjevu ovrhovoditelja pravne osobe | stranica | 0,33 |
| V.4.4. | – u elektroničkom obliku po zahtjevu ovršenika | dokument | bez naknade |
| V.4.5. | – u elektroničkom obliku po zahtjevu ovrhovoditelja fizičke osobe | dokument | bez naknade |
| V.4.6. | – u elektroničkom obliku po zahtjevu ovrhovoditelja pravne osobe | dokument | 1,33 |
| V.4.7. | Uvid u izvornik i izrada javnobilježničke preslike osnove za plaćanje | osnova za plaćanje | 33,18 |
| VI. | Uvid u podatke i preslike te preuzimanje podataka iz Očevidnika putem elektronskih servisa | |  |
| VI.1. | Uvid u podatke iz Očevidnika redoslijeda osnova za plaćanje za fizičke osobe u okviru usluge e-Dugovanja putem portala e-Građani | upit | bez naknade |
| VI.2. | Preuzimanje pregleda i potvrda iz Očevidnika za fizičke osobe u okviru usluge e-Dugovanja putem portala e-Građani | upit | bez naknade |
| VI.3. | Uvid u podatke iz Očevidnika redoslijeda osnova za plaćanje za ovršenike putem servisa e-Blokade/ | upit | bez naknade |
| VI.4. | Uvid u podatke Očevidnika redoslijeda osnova za plaćanje za tražbine ovrhovoditelja putem servisa e-Blokade | upit | 0,27 |
| VI.5. | Specifikacija izvršenja osnove za plaćanje po zahtjevu ovršenika putem servisa e-Blokade | upit | bez naknade |
| VI.6. | Specifikacija izvršenja osnove za plaćanje po zahtjevu ovrhovoditelja putem servisa e-Blokade | upit | 0,27 |
| VI.7. | Podatak o redoslijedu osnove za plaćanje putem servisa e-Blokade |  |  |
| VI.7.1. | – do 1 000 upita mjesečno | upit | 0,27 |
| VI.7.2. | – od 1 001 do 5 000 upita mjesečno | upit | 0,14 |
| VI.7.3. | – više od 5 000 upita mjesečno | upit | 0,07 |
| VI.7.4. | Pregled/preuzimanje slike osnove za plaćanje po zahtjevu ovršenika putem servisa e-Blokade | upit | bez naknade |
| VI.7.5. | Pregled/preuzimanje slike osnove za plaćanje po zahtjevu ovrhovoditelja putem servisa e-Blokade | upit | 0,27 |
| VI.8. | Preuzimanje podataka o stanju naplate osnova za plaćanje |  |  |
| VI.8.1. | – do 10 000 slogova mjesečno | slog | 0,14 |
| VI.8.2. | – više od 10 000 slogova mjesečno | slog | 0,07 |
| VII. | Davanje bonitetnih informacija iz Očevidnika redoslijeda osnova za plaćanje | |  |
| VII.1. | – na papiru | ovršenik | 6,64 |
| VII.2. | – elektroničkim putem (poruka A81, A83) za 1 – 50 ovršenika | ovršenik | 4,91 |
| VII.3. | – elektroničkim putem (poruka A83) ako se jednom porukom A83 dostavljaju podaci za više od 50 ovršenika | ovršenik | 3,32 |
| VIII. | Dostava osnove za plaćanje, potvrda, pregleda iz Očevidnika i druge dokumentacije kao poštanske pošiljke |  |  |
| VIII.1. | – na adresu primatelja u tuzemstvo | pošiljka | 2,65 |
| VIII.2. | – na adresu primatelja u inozemstvo | pošiljka | 11,00 |

PRILOG 2.

NAKNADE ZA UVID, PREUZIMANJE I PREGLED PODATAKA IZ JEDINSTVENOG REGISTRA RAČUNA SUKLADNO ČLANKU 24. STAVKA 8. ZAKONA

|  |  |  |  |
| --- | --- | --- | --- |
|  | Opis naknade | Osnovica za obračun | Iznos naknade u eurima |
| IX. | Podaci iz JRR-a putem web-aplikacije Fine | |  |
| IX.1. | Uvid u podatke | upit | 0,12 |
| IX.2. | Pregled stavaka | slog | 0,03 |
| IX.3. | Javni podaci iz JRR-a putem web-aplikacije Fine |  |  |
| IX.3.1. | – polugodišnja pretplata | korisnik | 44,35 |
| IX.3.2. | – godišnja pretplata | korisnik | 74,09 |
| IX.4. | Preuzimanje podataka iz JRR-a za banke i nadležna tijela |  |  |
| IX.4.1. | – putem web-aplikacije Fine | slog | 0,01 |
| IX.4.2. | – putem servisa utemeljenog na CD-u ili e-poštom | slog | 0,01 |
|  | Preuzimanje podataka iz JRR-a za poslovne subjekte i potrošače |  |  |
| IX.4.3. | putem web-aplikacije Fine | slog | 0,02 |
| IX.4.4. | putem servisa utemeljenog na CD-u ili e-poštom | slog | 0,02 |
| IX.5. | Pregled podataka iz JRR-a |  |  |
| IX.5.1. | – na papiru | započeta str. | 2,90 |
| IX.5.2. | – u obliku datoteke | slog | 0,03  min.  2,90 |
| IX.6. | Davanje podataka o statusu blokade poslovnog subjekta |  |  |
| IX.6.1. | – putem SMS poruke | upit | 1,33 |
| IX.6.2. | – putem e-pošte | upit | 1,33 |